Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
13 ก.ค. 2559

สรุปทิศทางและแนวโน้มตลาด
 
SET กำลังทดสอบแนวต้าน 1,480 จุด คาดจะทะลุไป 1,520 ในระยะสัปดาห์ : จากการที่นักลงทุนทั่วโลกกลับมา Risk-On (พร้อมเข้าซื้อสินทรัพย์เสี่ยง) จาก 1) การประเมินผลกระทบ Brexit โดยสำนักต่างๆจำกัด 2) ตัวเลขการจ้างงานสหรัฐฯที่ฟื้นกลับมา แต่ 3) Fed ยังต้องระมัดระวังการขึ้นดอกเบี้ยอยู่ คาด SET ปรับขึ้นต่อไปที่เป้าหมาย 1,520 จุด ในระยะสัปดาห์ หนุนโดย  Liquidity Driven (สภาพคล่อง) Earning Driven (กำไรบริษัทจดทะเบียน) และ Political Driven (ความชัดเจนต่อการเลือกตั้ง)
แนะนำ “ซื้อ” หุ้นกลุ่ม Infrastructure plays : “ซื้อ” CK SEAFCO STEC UNIQ SCC และ “เก็งกำไร” TPIPL CPALL
 
“ซื้อ” SCC…Laggard Plays ที่ได้รับผลดีจากการลงทุนภาครัฐฯ : แนะนำ “ซื้อ” SCC ด้วยเป้าหมายพื้นฐาน 580 บาท จาก 1) เป็น Laggard Play ที่น่าสนใจ โดยราคาหุ้นปรับสูงขึ้นเพียง 5% ขณะที่ SET ปรับสูงขึ้น 14% ตั้งแต่ต้นปี ทั้งๆ ที่ผลการดำเนินงาน 1Q16 ออกมาดีกว่าที่คาด และทำจุดสูงสุดใหม่สำหรับกำไรรายไตรมาส 2) แม้ธุรกิจปูนซิเมนต์ถูกกดดันจากราคาปูนที่อ่อนแอ แต่ราคาผลิตภัณฑ์ปิโตรที่แข็งแกร่งหนุนกำไรเติบโต 11% ปีนี้ ทำให้กำไรทั้งปี 2016 จะทำจุดสูงสุดใหม่ที่ 5 หมื่นล้านบาท
3) ธุรกิจปิโตรฯ ที่ต่างประเทศผ่าน Chandra Asri เติบโตแกร่ง 4) PE ปัจจุบันที่ 11.4x ยังต่ำกว่าค่าเฉลี่ยตั้งแต่ปี 2012 ที่ 13.7x อยู่ 17% และ 4) เมื่อพิจารณาในทางเทคนิค เพิ่งจะทะลุแนวต้าน Downtrend Line ขึ้นมา และ MACD เพิ่งปรับสูงขึ้นเหนือ 0 เป้าหมายระยะสั้นที่ 490 และถัดไปที่ 506 บาท ตามลำดับ